La Senata ekspozicio ekfunkciis en Gdynia
#000000
La 15an de marto en Gdynia estis malfermita la ekspozicio “125 jaroj de la lingvo Esperanto”, kiu unuafoje estis prezentita pasintjare en la Senato de Pollando en Varsovio, kaj poste en Malborko, Nowy Staw kaj Tczew. La malfermon de la ekspozicio honoris per sia ĉeesto senatano prof. d-ro hab. Edmund Wittbrodt kaj direktoroj de la oficejoj de parlamentanoj Teresa Hoppe kaj Marek Biernacki.
Senatano Wittbrodt dum sia parolado substrekis, ke sen la entuziasma engaĝiĝo de Kazimierz Krzyżak kaj Edward Kozyra ne ekestus ebleco fondi la parlamentan grupon apogantan Esperanton (kies prezidanto li estas), kiu kune kun la ambasado de Eŭropa Komisiono en Pollando organizos la 8an de majo – je la Tago de Eŭropo – simpozion pri Esperanto. La simpozion partoprenos diplomatoj-esperantistoj (interalie, Jozef Reinvart el Slovakio kaj Seán Ó Riain el Irlando), grupo de polaj membroj de la Eŭropa Parlamento (Jerzy Buzek, Jan Kozłowski, Tadeusz Cymański kaj Joanna Skrzydlewska), kaj reprezentantoj de la Estraro de la Pollanda asocio Eŭropo-Demokratio-Esperanto (EDE-PL).
#000001
Dank- kaj respekt-vortoj ni direktas al la direktorino de la centro de maljunuloj en Gdynia, Bożena Zglińska, kiu disponigis la centron por la ekspozicio.
#000003